CELEX: 62019TN0007
Language: et
Date: 2019-01-04 00:00:00
Title: Kohtuasi T-7/19: 4. jaanuaril 2019 esitatud hagi – Scandlines Danmark ja Scandlines Deutschland versus komisjon

25.2.2019   
            
            
               ET
            
            
               Euroopa Liidu Teataja
            
            
               C 72/41
            
         
      4. jaanuaril 2019 esitatud hagi – Scandlines Danmark ja Scandlines Deutschland versus komisjon
      (Kohtuasi T-7/19)
      (2019/C 72/53)
      Kohtumenetluse keel: inglise
      
         Pooled
      
      
         Hagejad: Scandlines Danmark ApS (Kopenhaagen, Taani) ja Scandlines Deutschland GmbH (Hamburg, Saksamaa) (esindaja: advokaat L. Sandberg-Mørch)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada 28. septembri 2018. aasta vaidlustatud otsus C(2018) 6268 final riigiabi SA.51981 (2018/FC) kohta;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitavad hagejad seitse väidet.
      
                  1.
               
               
                  Esimene väide, et komisjon on rikkunud õigusnormi, kuna leidis, et riigigarantiid, mis anti A/S Femern Landanlæg’ile, kiideti heaks ehitusotsusega ega kujuta endast riigiabi.
               
            
                  2.
               
               
                  Teine väide, et komisjon on rikkunud õigusnormi, kuna leidis, et 10 miljoni Taani krooni suuruse kapitalisüsti vormis antud abi (ületades planeerimisotsusega lubatud 500 miljonit Taani krooni) on siseturuga kokkusobiv.
               
            
                  3.
               
               
                  Kolmas väide, et komisjon on rikkunud õigusnormi, kuna leidis, et riigilaenud Femern A/S-ile ja A/S Femern Landanlæg’ile kiideti heaks ehitusotsusega, ning et need, mis anti A/S Femern Landanlæg’ile, ei kujuta endast abi, samas kui Femern A/S-ile antud abi oli siseturuga kokkusobiv.
               
            
                  4.
               
               
                  Neljas väide, et komisjon on rikkunud õigusnormi, kuna leidis, et riigilaenud, mis ületavad 1 445 miljonit Taani krooni suurust eelarvet, said kiideti heaks planeerimisotsusega ning need kujutavad endast riigiabi, mis on siseturuga kokkusobiv.
               
            
                  5.
               
               
                  Viies väide, et komisjon on rikkunud õigusnormi, kuna leidis, et maksusoodustused ei kujuta endast riigiabi.
               
            
                  6.
               
               
                  Kuues väide, et komisjon on rikkunud kohustust algatada ametlik uurimismenetlus vastavalt ELTL artikli 108 lõikele 2.
               
            
                  7.
               
               
                  Seitsmes väide, et komisjon on rikkunud ELTL artikliga 296 ette nähtud põhjendamiskohustust.